تصنيف:شعراء تونسيون
من ويكيبيديا، الموسوعة الحرة
فمّـة نـاس وفمّـة نـاس فمّـة ناس زهــرها قاعــد وما تعـرف الهمـــوم وفمّـة ناس زهــرها راقـد ويفشّــخ في النـــوم
فمّـة ناس الدنيا معــاهـا وتجـري في حـواليـها وفمّـة ناس تتجارى وراهـا وهـي هاربــة بيهــا تجري على الخبزة وماتراهـا ومــرّار تعـديهـــا أما الناس اللّــي في سراهـا ما تعرفــشي الســوم
فمّــة اللي عنـدو شيفــور والكــــات فواكــات واللــي يتشهّـى موتــور والا كـاتسـون كــات واللي عـدّى حياتـو يــدور فــوق البسكــــلات وفمّــة اللى حياتـو مقهـور في الكيـران يهــــوم
وفمّـة اللّـي حظـو مقـدود دغـري من كرش أمّــو تقولــش في الجنـة مولـود ومغـرفــة في فمّــو وما يعــرف لأموالو حـدود تقـول زهـرو في دمّـو وفمّـة اللّـي بفقـرو موعـود عايـش بحياتـو مغمـوم
فمّـة اللّـي عايش في خيــر ولا خــدم ولا تعــب من غــدوة يولــي مديــر ويلعـــب بالكعـــب واللّـي كيـف جمــل البيـر عايــش باللّــي كتـب يحرث كي البهيـم القصيــر وزهرو ديمـة حمـــوم
فمّة اللّـي عايــش في نعمـة وما يخـمّـم في فلـوس وفمّـة اللّي حياتــو كالنقمـة وحايـر في دنّــــوس عايـش يتشهّـي في لحمــة وأحـــلامو كابــوس يبلعهــا بغصّــة هاللقمــة تقــول عايـش مـردوم
أنا ماللّي زهـرهـم تاعـب نخـدم نخدم ما نوصلشـي ديمـا نكـوع ديمـا عايـب والشهـريـة ما توكّلشـي ندعـي لربّـي يعمل نايـب نعبّر وإلا ما نعبّـرشـي ؟ هاني قريــب نولّي شايـب وديمـا طايـح مالسلـوم
فيصـل الصمعـي 2005
المقالات في التصنيف "شعراء تونسيون"
يوجد 8 مقالات في هذا التصنيف
آأ |
اج |
عمي |